als_Latn dik_Latn sag_Latn
Policia e Sarandës ka dhënë informacione në lidhje me ngjarjen e ndodhur në orët e para të mëngjesit të sotëm në fshatin Shëndëlli, Konispol ku u dogjën 3 makina, pronë e një komisioneri të LSI-së.
Policia ka deklaruar zyrtarisht se tre makinat kanë pronarë të ndryshëm, megjithatë nuk ka të dhëna për persona të dyshuar për djegien e tyre.
NJOFTIMI I POLICISË
Rreth orës 03:13, në fshatin Shëndëlli, Konispol, është marrë mjoftimi se janë përfshirë nga flakët 3 automjetet e mëposhtëme:
- Automjeti tip Volkswagen me targë AA 193 NR, në pronësi të shtetasit N.L.
- Automjeti tip Benz, me targë AA 394 IR, në pronësi të shtetasit D.L.
- Automjeti tip Citroen me targë NHK 9114, në pronësi të shtetasit V.M.
Si pasojë e flakëve, mjeti i parë është djegur plotësisht, ndërsa dy mjetet e tjera janë dëmtuar pjesërisht.
Menjëherë shërbimet e policisë kanë mbërritur në vendngjarje në orën 03:45 dhe nga kqyrja që i është bërë vendit të ngjarjes, nuk janë gjetur mbetje apo prova të ndonjë lënde djegëse.
Grupi hetimor po punon për dokumentinim e plotë në lidhje me sqarimin e rrethanave të ngjarjes.
Dëshmia e Lucës
Një rast i paprecedentë ka ndodhur në fshatin Shëndëlli të Sarandës, rreth orës 02:15 të ditës së sotme, ku një komisioneri të LSI-së, i kanë djegur tre makina në oborrin e shtëpisë.
Makinat janë në pronësi të shtetasi David Luca, i cili njëkohësisht është edhe komisioner i LSI-së në fshatin Shëndëlli të Sarandës. Luca tha për “Balkanweb” se kjo ngjarje ka ndodhur për arsye politike dhe se ia kanë djegur makinat ngaqë është komisioner i LSI-së.
“Ngjarja ka ndodhur rreth orës 02:15 të ditës së sotme. Isha në gjumë kur ndodhi ngjarja, kam dëgjuar zhurmat e plasjes së gomave dhe dola jashtë, autorët u larguan për pak.
Makinat ndodheshin në oborr dhe njëra nga makinat është djegur e gjitha. Më pas kam lajmëruar zjarrfikësen dhe policinë e cila ka ardhur pas dy orësh. Makinat më janë djegur për arsye politike sepse jam komisioner i LSI-së në fshatin Shëndëlli”, – tha Luca.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn